open-index/open-wikipedia-markdown huggingface dataset:
Vecvārkava

**Vecvārkava** (arī **Upmala**, **Vārkava**, **Vārkavas muiža**, **Vorkova**, latgaliski: **Vuorkova**, **Vuorkovys muiža**) ir apdzīvota vieta Preiļu novada Upmalas pagastā, pagasta centrs. Izvietojusies Dubnas labajā krastā  no Rīgas.

Vecvārkavā atrodas Vārkavas pamatskola, ģimenes ārsta prakse, veterinārais iecirknis, tūrisma informācijas punkts, un divi veikali. Apskates objekti ir Vārkavas muiža un Vārkavas dabas taka, kā arī Vārkavas katoļu baznīca.

## Vēsture
Nosaukums cēlies no senā Varkas pilsnovada vārda.
16. gadsimtā šeit izveidojās tirgotāju folverks (pusmuiža), kurā iepirka būvkokus, ogles, bebru, lāču, caunu ādas un pa Dubnas upi nogādāja līdz Daugavai un pa to tālāk uz Rīgu. 
Pēc Otrā pasaules kara netālu no bijušās Vārkavas muižas *(Warkow)* centra izveidojās kolhoza «Dubna» ciemats, kuru Latvijas PSR laikā dēvēja par Otro Vārkavu jeb “Vārkavu II”.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Sociāldemokrātu fronte (Kamerūna)

**Sociāldemokrātu fronte** (**SDF**; , ) ir sociāldemokrātiska partija Kamerūnā, kura lielākoties ir populāra valsts angļvalodīgajos reģionos. Tās vadītājs ir Ni Džons fru Idi. SDF tika izveidota 1990. gadā. Partijas galvenā mītne atrodas Bamendā. SDF ir opozīcijā pret Kamerūnā valdošo Kamerūnas Tautas Demokrātiskās Kustības partiju.

Partijas pirmsākumi meklējumi 1989. gadā, kad "Pētījumu grupa 89" un "Angļvalodīgās mazākumgrupas marģinalizācijas problēmu pētījumu centrs" nolēma, ka jāveido nereliģiska rakstura politisko spēku. Oficiāli partija tika izveidota 1990. gada 26. maijā. Kopš partijas dibināšanas tās vadītājs visu laiku ir bijis Ni Džons fru Idi.

1992. gadā SDF līderis Ni Džons fru Idi zaudēja prezidenta vēlēšanās. Savā zaudējumā viņš vainoja Kamerūnas prezidentu Polu Biju. Arī 2004. gadā viņš startēja prezidenta vēlēšanās, bet atkal zaudēja. Par viņa kandidatūru nobalsoja kopumā 17,4 % Kamerūnas balsstiesīgo iedzīvotāju. 2007. gada parlamenta vēlēšanās SDF ieguva 15 no 180 vietām valsts parlamentā.

SDF ir Sociālistiskās internacionāles biedre. Partijas jaunatnes organizācija ir Starptautiskās jauniešu sociālistu savienības dalībniece.

## Ārējās saites
* Sociāldemokrātu frontes tīmekļa vietne
Zelmeņi

**Zelmeņi** (agrāk **Bites muiža**) ir apdzīvota vieta Dobeles novadā. Tērvetes pagasta centrs. Izvietojusies Tērvetes un Svēpaines upju krastos pie autoceļa P95 4 km no Tērvetes, 35 km no Jelgavas un 78 km no Rīgas. Zelmeņos atrodas pagasta administrācija, Tērvetes kultūras nams, bibliotēka, pasta nodaļa, veikals, agrāk arī ģimenes ārsta prakses vieta. Apdzīvotā vieta veidojusies ap vēsturisko Bites muižu (*Bittenhof*).
## Iedzīvotāju skaita izmaiņas
Esošajās robežās, pēc CSP datiem.

## Atsauces
Kamerūnas Tautas Demokrātiskā Kustība

**Kamerūnas Tautas Demokrātiskā Kustība (KTDK)** () ir valdošā partija Kamerūnā.

## Vēsture

Partijas senākais nosaukums bija Kamerūnas nacionālā savienība. Pārdēvēšana notikās 1985. gadā. Partijai ir bijusi dominējošā loma valstī kopš valsts neatkarības iegūšanas 1960. gadā. KTDK līderis ir Pols Bija. Viņš ir arī Kamerūnas prezidents. 1992. gada parlamneta vēlēšanās partija ieguva 80 vietas valsts parlamentā un kopā ar 6 citas partijas balsīm spēja iegūt vairākumu parlamentā. Tajā pašā gadā Pols Bija ar 40% balsu uzvarēja prezidenta vēlēšanās. Viņa tuvākais sekotājs no Sociāldemokrātu frontes vēlēšanās ieguva 36% balsstiesīgo kamerūniešu balsis. Nākamajās parlamenta vēlēšanās 1997. gadā KTDK ieguva 116 no 180 vietām valsts parlamentā, bet prezidenta vēlēšanās, kas notika tā paša gada oktobrī, Bija ieguva 92,6% vēlētāju atbalstu, tomēr lielais atbalsts ir izskaidrojams ar to, ka opozīcija šajā gadā boikotēja prezidenta vēlēšanas. Vēlēšanās 2002. gada 30. jūnijā Kamerūnas Tautas Demokrātiskā Kustība ieguva 149 vietas kongresā. Prezidenta vēlēšanās atkal uzvarēja Bija ar 70,9% balsu.

Pēdējās parlamenta vēlēšanās 2007. gada jūlijā partija ieguva 140 vieta kongresā. Trīspadsmit papildus vietas tika iegūtas pārvēlēšanas kārtībā tā paša gada septembrī.

Partijas pirmais kongress notikās 1990. gada 28. jūnijā. Tobrīd valstī notikās politiskās reformas, jo Bija bija nolēmis atļaut valstī arī citu politisko partiju darbību. Pirmais ārkārtas kongress notikās 1995. gada oktobrī, bet Otrais partijas kongress tika sasaukts 1996. gada decembrī. Partijas kongresi tiek rīkoti Jaundē. Bija katrās partijas līdera vēlēšanās tiek ievēlēts no jauna uz nākamo termiņu.

## Ārējās saites
* Kamerūnas Tautas Demokrātiskās Kustības mājaslapa
Valstu un teritoriju uzskaitījums pēc apdzīvotības blīvuma

300px|thumb|Iedzīvotāju blīvums (cilv./km<sup>2</sup>) 2018. gadā
**Valstu un teritoriju uzskaitījumā pēc apdzīvotības blīvuma** uzskaitītas ISO 3166-1 standartā minētās neatkarīgās valstis un atkarīgās teritorijas. Uzskaitījumā iekļautas, bet netiek ranžētas pašpasludinātās valstis. Teritoriju platībās iekļauti iekšējie ūdeņi.

## Tabula

## Atsauces
Rēzeknes novada ģerbonis

**Rēzeknes novada ģerbonis** ir Rēzeknes novada oficiālais simbols.  to apstiprināja Latvijas Valsts prezidents Valdis Zatlers, Kultūras ministrs Ints Dālderis un Heraldikas komisijas priekšsēdētājs Laimonis Šēnbergs. Par pamatu tika ņemts Rēzeknes rajona ģerbonis.

## Heraldiskais apraksts

## Atsauces
Frankofonija

thumb|upright=1.5|Frankofonijas dalībvalstis un novērotājvalstis. Ar tumši zilo krāsu dalībvalstis, ar gaiši zilo asociētās valstis, ar zaļo novērotājvalstis.
**Frankofonija** () ir starptautiska valstu kopiena, kurā apvienojušās valstis, kurās franču valoda ir valsts valoda vai to lieto nozīmīga daļa valsts iedzīvotāju, vai franču valoda un kultūra ir atstājusi ievērojamas pēdas vietējā kultūrā. Šīs valstis ietilpst piecās šīs kopienas organizācijās, tādās kā Frankofonijas Pasaules organizācija vai Frankofonijas starpvaldību aģentūra.

Pilnais nosaukums franču valodā ir *Organisation internationale de la Francophonie*, kas latviski būtu *Starptautiskā Frankofonijas organizācija*. Organizācijā darbojas 56 valstis, 3 asociētas valstis un 14 novērotājvalstis. Galvenais kritērijs valsts dalībai šajā organizācija ne vienmēr ir franču valodas plaša izmantošana valstī, jo arī ciešas un draudzīgas saites ar pašu Franciju varbūt par iemeslu valsts uzaicināšanai Frankofonijā, piemēram, asociētā Frankofonijas valsts ir Ukraina. Frankofonijas galvenā mītne atrodas Parīzē.

Vārds frankofonija parādījās pirmo reizi 1880. gadā. Franču ģeogrāfi to izmantoja, lai zem viena nosaukuma apvienotu visas frančvalodīgās valstis. Šodienas organizācija izveidojās 1970. gadā. Sākotnēji tā bija neliela frančvalodīgo ziemeļu valstu kopiena, bet gadu gaitā šī organizācija pārauga globālā kopienā, kuras dalībvalstis sadarbojas dažādos virzienos, piemēram, kultūrā, zinātnē, tiesību zinātnē, ekonomikā un miera nodrošināšanā. Organizācijas devīze ir "vienlīdzība, savstarpēja papildināšana, solidaritāte" ().

## Atsauces

## Ārējās saites
* Frankofonijas mājaslapa
Transparency International

thumb|
***Transparency International*** (saīsināti **TI**) ir 1993. gadā dibināta starptautiska nevalstiska organizācija, kura cīnās pret korupciju un cenšas pievērst sabiedrības uzmanību korupcijas problēmām. Šīs organizācijas interešu lokā ietilpst arī politiskā korupcija, kas gan nav vienīgais virziens, kurā organizācija strādā. Katru gadu šī organizācijas publicē Korupcijas uztveres indeksu, kurā sarindo pasaules valstis pēc korupcijas līmeņa tajās. Organizācijas galvenā mītne atrodas Vācijā, Berlīnē. *Transparency International* dibinātājs ir Peters Eigens. Latvijā šo organizāciju pārstāv 1998. gada 27. augustā izveidotā Latvijas nodaļa Sabiedrība par atklātību — Delna.

## Darbība

TI ir organizācija ar 100 nacionālajām nodaļām pasaulē. Iesākumā tā dibināta kā bezpeļņas organizācija, kas kļuvusi par starptautisku nevalstisku organizāciju. Kopš 1995. gada TI izdod gadskārtēju Korupcijas uztveres indeksu. Bez šī indeksa tiek publicēti arī citi gadskārtēji pētījumi, piemēram, Globālais korupcijas barometrs, Kukuļdošanas indekss un citi. TI nenodarbojas ar atsevišķu korupcijas lietu izpēti. Tā sadarbojas ar citām pilsoniskajām organizācijām, uzņēmumiem un valsts iestādēm, lai varētu norādīt uz riskiem un atsevišķiem korupcijas gadījumiem. TI mērķis ir cīnīties pret korupciju caur sadarbību nevis būt partizāniem.

Kā lielāko organizācijas sasniegumu var nosaukt to, ka korupcijas problēmām ir pievērsta daudz lielāka uzmanība. Starptautiskās institūcijas, piemēram, Pasaules banka un Starptautiskais Valūtas fonds tagad korupciju uzskata par šķērsli projektu finansējuma saņemšanai, kas līdz deviņdesmitajiem gadiem nebija būtiski šķērslis. TI bija nozīmīga loma Apvienoto Nāciju Organizācijas konvencijas *Pret korupciju* pieņemšanā un arī Ekonomiskās sadarbības un attīstības organizācijas *Pretkukuļošanas konvencijas* pieņemšanā. Ikgadējais Korupcijas uztveres indekss, kuru publicē TI, ir viens no plašāk izmantotajiem rādītājiem, lai noskaidrotu valstī pastāvošas korupcijas līmeni. Indekss tiek veidots ar analītiķu un pētnieku līdzdalību visā pasaulē.

## Atsauces

## Ārējās saites
* Transparency International mājaslapa
Šistosomatoze

thumb|250px|Šistosomu cerkāriju izraisīts dermatīts uz apakšstilbiem
**Šistosomatoze** (arī **šistosomoze**, **šistosomiāze** vai **bilharcioze**) ir šistosomu (*Schistosoma*) - asinīs mītošu parazītisku sūcējtārpu jeb trematožu - izraisīta helmintoze. Tai raksturīgs dermatīts (ādas iekaisums) slimības sākuma posmā, vēlāk attīstās drudzis, nātrenes veida izsitumi, organisma intoksikācija, liesas palielināšanās (splenomegālija), eozinofilija, zarnu trakta vai urīnpūšļa bojājumi.

## Etioloģija un epidemioloģija
Šistosomas nonāk cilvēka organismā caur ādu, peldoties ūdenī, kurā atrodas šistosomu cerkāriji. Ar šistosomām inficētas ūdenstilpes ir tropu un subtropu joslā Āfrikā, Āzijā un Amerikā, galvenokārt starp 38° ziemeļu platumu un 35° dienvidu platumu. Slimība sastopama arī Grieķijā un Portugāles dienvidos. Šistosomām ir raksturīga starpsaimnieka - dažādu molusku, galvenokārt gliemežu, nepieciešamība, tādēļ upēs un ezeros, kur mīt gliemeži, bieži sastopamas arī šistosomas.

Ja šistosomu oliņas nonāk ūdenī, no tām izšķiļas kāpuri - miracīdiji, kuri iekļūst molusku audos, kur notiek to tālāka attīstība par brīvi peldošiem cerkārijiem, kas ieurbjas putnu, zīdītāju vai cilvēka ādā. Dažādu sugu šistosomām mēdz būt dažādi saimnieki - citos dzīvniekos parazitējošas šistosomas no *Schistosomatidae* dzimtas cilvēka ādā aiziet bojā, izraisot tikai primāru dermatītu, bet *Schistosoma* ģints sugas iekļūst cilvēka asinsritē un migrē uz gremošanas trakta vai urīnpūšļa venozajiem pinumiem, kur šistosomu mātītes sāk veidot oliņas. Oliņas spēj izdalīt proteolītiskos fermentus, kas veicina to nonākšanu apkārtējos audos un nokļūšanu zarnu traktā, no kurienes tās izdalās apkārtējā vidē.

## Patoģenēze
Parazītiskajiem tārpiem iekļūstot organismā, to dziedzeru izdalījumi un atkritumvielas rada toksiskas un alerģiskas reakcijas. Epidermā apkārt šistosomu iekļūšanas vietām rodas tūska, šūnām sabrūkot, kā arī infiltrāti no leikocītiem un limfocītiem.
thumb|250px|Šistosomu cerkāriji

## Klīniskā aina
Jau 10 - 15 minūtes pēc parazītu ieurbšanās ādā rodas nieze, dažreiz nātrene. Diennakts laikā parādās izsitumu plankumi. Atkārtoti inficējoties, šie izsitumi alerģijas dēļ mēdz būt pūslīšveida ar stipru niezi, kas saglabājas līdz 5 dienām.

1 - 2 mēnešus pēc inficēšanās attīstās akūta šistosomatoze, ko dēvē arī par **Katajamas drudzi**. Slimībai raksturīgs straujš sākums, apmēram 2 nedēļas ilgs drudzis, sauss klepus, nātrene, liesas un aknu palielināšanās, leikocitoze un eozinofilija, EGR paātrināšanās.
 
Var būt arī hroniskas formas šistosomatoze, kuras diagnostika ir diezgan grūta. Pamazām attīstās portālā hipertensija un ascīts, var būt asiņošana no barības vada vēnām, sāpes vēderā, bieža šķidra un asiņaina vēdera izeja, tenesmi.

## Diagnoze
Diagnozi nosaka ar seroloģisko netiešās imūnfluorescences metodi, izmantojot šistosomu antigēnus.

## Ārstēšana
Šistosomatozi var ārstēt ar daudziem ķīmiskiem pretparazītu preparātiem. Par efektīvāko tiek uzskatīts prazikvantels.

## Ārējās saites

* Aknas un parazitārās slimības
Silovs

**Silovs** (siev. dz. **Silova**) ir slāvu izcelsmes uzvārds. Cilvēki ar šo uzvārdu:

* Haralds Silovs, Latvijas šorttrekists un ātrslidotājs (1983);
* Juris Silovs:
** Juris Silovs, Latvijas jurists, regbists un politiķis (1965);
** Juris Silovs, Latvijas riteņbraucējs (1973);
** Juris Silovs, Latvijas vieglatlēts (1950).
Skrīveri (nozīmju atdalīšana)

**Skrīveri** var būt:
* Skrīveri — apdzīvota vieta Vidzemē, Aizkraukles novada Skrīveru pagasta centrs.
* Skrīveri — dzelzceļa stacija līnijā Rīga—Krustpils.

## Skatīt arī
* Skrīveru pagasts
Blink-182

***Blink-182*** (stilizēts kā ***blink-182***) ir 1992. gadā dibināta amerikāņu rokgrupa no Povejas, ASV. Sākotnējie grupas dalībnieki bija vokālists un ģitārists Toms Delongs, vokālists un basģitārists Marks Hopuss un bundzinieks Skots Reinors, taču 1998. gadā Skotu nomainīja Treviss Bārkers, un trio ar Delongu, Hopusu un Bārkeru sastāvā ir viszināmākais un komerciāli veiksmīgākais. *Blink-182* ir viena no vispopulārākajām poppanka grupām, bet tās 1999. gada albums *[[Enema of the State]]* ir viens no visu laiku pārdotākajiem poppanka albumiem. Visā pasaulē grupa ir pārdevusi vairāk nekā 50 miljonus ierakstu un ir tikusi nominēta dažādām balvām, tai skaitā ''Billboard'', ''Grammy'', un *[[MTV]] Video Music* balvām.

Pirmie divi grupas albumi tika izdoti kopā ar Reinoru, taču nākamie četri albumi tapa Delonga, Hopusa un Bārkera trio darbībā. Grupa izjuka 2005. gada sākumā un no jauna apvienojās 2009. gada 8. februārī, pēc kā tika izdots *[[Neighbourhoods]]* (2011) albums ar Delonga līdzdalību. Delongs grupu ir pametis divreiz, pirmmoreiz 2005., bet otro reizi - 2015. gadā, kad viņa vietā stājās Mets Skiba. Ar Skibu sastāvā grupa izdeva divus albumus - ''California'' (2016) un *[[Nine (albums)|Nine]]* (2019).

2022. gadā grupa paziņoja par Delonga atgriešanos, gaidāmu jaunu albumu un koncerttūri 2023. gadā. 2023. gada nogalē tika izdots albums *[[One More Time...]].*

## Diskogrāfija
**Studijas albumi**
* *[[Chesire Cat]]* (1994)
* *[[Dude Ranch]]* (1997)
* *[[Enema of the state|Enema of the State]]* (1999)
* *[[Take off your pants and jacket|Take Off Your Pants and Jacket]]* (2001)
* *[[Blink-182 (albums)|blink-182]]* (2003)
* *[[Neighbourhoods]]* (2011) 
* *[[California (albums)|California]]* (2016)
* ''Nine'' (2019)
* *[[One More Time...]]* (2023)
## Atsauces
Cimdenieki

**Cimdenieki** ir ciems austrumos no Liepājas, Dienvidkurzemes novada Grobiņas pagastā. Ciems atrodas Ālandes kreisajā krastā nepilnu 2 km attālumā no autoceļa A9. Attālums līdz Liepājas centram ir 7 km, līdz Grobiņai — 6 km. Dienvidos no Cimdeniekiem atrodas Liepājas starptautiskā lidosta.

1913. gadā grāmatiespiedējs Meijers pārbūvēja viņa no Liepājas pilsētas nopirktās "Pērkonu" mājas pēc muižu parauga un izveidoja tur atpūtas vietu saviem darbiniekiem. Pēc Pirmā pasaules kara ēka tika iznomāta, bet 1940. gadā pārgāja padomju okupācijas spēku pārziņā. Uz muižai piederējušās zemes sāka būvēt lidlauku, kuru pabeidza jau vācu okupācijas spēki. Ēkā iekārtojās aerodroma štābs.

Cimdenieki kā apdzīvota vieta sāka veidoties 20. gadsimta 40. gados, kad šeit izmitināja PSRS Gaisa spēku lidotājus. Pēc lidlauka uzcelšanas ciems strauji izauga, te dzīvoja pārsvarā PSRS Bruņoto spēku militārpersonas. Cimdeniekos bija savs kultūras nams, kinozāle, veikals, skola, bērnu dārzs. Iebraukt ciemā drīkstēja tikai ar īpašu caurlaidi. Pēc PSRS Bruņoto spēku aiziešanas teritorija tika izzagta, ekonomiskā izaugsme Cimdeniekos netiek novērota, un tie ir kļuvuši par savdabīgu mazdārziņu ciematu. Lielākā daļa no Cimdenieku iedzīvotājiem strādā Liepājā.

## Iedzīvotāju skaita izmaiņas
Esošajās robežās, pēc CSP datiem.

## Atsauces

## Ārējās saites
* Kurzemes Vārds, 30.11.2005 "Kas gaida Cimdeniekus?"
Valstu saraksts pēc Tautas attīstības indeksa

Šis ir **valstu saraksts pēc Tautas attīstības indeksa (TAI)**, kas sastādīts, balstoties uz 2019. gada datiem. Tautas attīstības indekss ir ANO izstrādāts rādītājs, kas balstīts uz paredzamā dzīves ilguma, lasītprasmes, izglītības un dzīves līmeņa.

## Visu valstu saraksts

## Piezīmes

## Atsauces

## Skatīt arī
* Valstu saraksts pēc Tautas attīstības indeksa ar iekļautu nevienlīdzību

## Ārējās saites
* TAI 2015
Daugavpils rajona ģerbonis

**Daugavpils rajona ģerbonis** akceptēts Heraldikas komisijas  sēdē.

## Ārējās saites
* Daugavpils rajona ģerbonis
Jurjāns

**Jurjāns** (sieviešu dzimtē Jurjāne) ir latgaliešu cilmes uzvārds. Cilvēki ar šo uzvārdu:

* Andrejs Jurjāns (1856—1922) — komponists un mežradznieks;
* Augusts Jurjāns (1875—1942) — laikrakstu un grāmatu iespiedējs, izdevējs;
* Jānis Jurjāns (1830—1879) — ārsts un sabiedriskais darbinieks;
* Juris Jurjāns:
** Juris Jurjāns (1944—2023) — gleznotājs;
** Juris Jurjāns (1861—1940) — mežradznieks, mūzikas pedagogs, komponists;
* Pāvuls Jurjāns (1866—1948) — diriģents, mūzikas pedagogs, dziedātājs.
Orisa

**Orisa** (, *Oṛissa*, , ; ) ir štats Indijas austrumos. Robežojas ziemeļaustrumos ar Rietumbengāli, ziemeļos — ar Džhārkhandu, rietumos — ar Čhatīsgarhu, dienvidrietumos — ar Āndhra Pradēšu, bet dienvidos krastus apskalo Indijas okeāna Bengālijas līcis. Galvaspilsēta un lielākā pilsēta ir Bhubanešbara. Oficiālā un izplatītākā valoda (runā 83 % iedzīvotāju) štatā ir oriju valoda.

## Ģeogrāfija
Orisa atrodas Indijas okeāna piekrastē, tomēr maz ērtu vietu ostām, izņemot Paradipu. Piekrastes josla un Mahanadi upes delta izceļas ar īpašu auglību. Regulāru un stipru lietusgāžu apstākļos ražu novāc divas reizes gadā. Orisā ir lieli minerālu uzkrājumi, tādēļ tajā investē daudzi ārzemju uzņēmumi. Attīstīta arī tērauda un alumīnija rūpniecība. Štatā ir salīdzinoši attīstīta infrastruktūra un informācijas tehnoloģiju centri.
Orisā mēdz būt stipri cikloni. 1999. gada oktobrī no tropiskā ciklona 05B gāja bojā aptuveni desmit tūkstoši cilvēku.

### Tempļu attēli
Štats slavens ar saviem Konarkas, Puri un Bhubanešbaras tempļu kompleksiem. Tūristi pārsvarā apmeklē Saules templi Konarkā, slavens ir arī Lingaradža templis Bhubanešbarā. Džaganatha templis Puri ir pieejams vienīgi hinduistiem.


Sri Jagannath Temple Puri, Orissa.jpeg|Džaganatha templis Puri
Konark Sun Temple, Odisha.jpg|Saules templis Konarkā
Lingaraj.JPG|Lingarādža templis Bhubanešbarā
Siddeshvara Temple, Bhubaneswar.jpg|Sidešvara templis Bhubanešbarā
Mukteshvara Temple, Bhubaneswar.jpg|Muktešvara templis Bhubanešbarā


## Iedzīvotāji
Pēc 2011. gada tautskaites datiem lielākās Orisas pilsētas pēc iedzīvotāju skaita bija:

### Reliģijas

Izplatītākās reliģijas ir hinduisms (93,6%), islāms (2,2%) un kristietība (2,8%).

## Atsauces

## Ārējās saites
Starptautisks līgums

**Starptautisks līgums** (arī **starptautisks nolīgums**, **starptautiska vienošanās**) ir starptautiska vienošanās starp valstīm, starp valstīm un starptautiskajām organizācijām, starp starptautiskajām organizācijām, kuru regulē starptautiskās tiesības. Nav būtiski, vai šī vienošanās ir ietverta vienā, divos vai vairākos savstarpēji saistītos dokumentos. Tāpat nav nozīmes nosaukumam, jo starptautiskam līgumam var būt arī citi nosaukumi, piemēram, **konvencija**, **pakts**, **protokols** utt. Obligāta prasība ir rakstveida forma. Starptautisko līgumu noslēgšanu, darbību, sekas un izbeigšanu regulē starptautisko līgumu tiesības, kas ir starptautisko tiesību daļa.

Starptautisko līgumu tiesību avoti ir paražas, 1969. gada *Vīnes konvencija par starptautisko līgumu tiesībām* un vairāki starptautiskie līgumi, kas attiecas uz starptautiskajiem līgumiem. Pēdējie darbojas attiecībā uz valstīm, kas ir pievienojušās attiecīgajiem līgumiem. Lai arī 1969. gada *Vīnes konvencijā par starptautisko līgumu tiesībām* ir noteikta rakstveida forma, tomēr šajā konvencijā dotais starptautiskā līguma definējums ļauj secināt, ka rakstveida formas neesamība nedod pamatu uzskatīt, ka vienošanās spēks netiek uzskatīts par esošu, respektīvi, arī vienošanās, kas pastāv bez rakstveida formas, ir apveltīta ar juridisko spēku. Starptautiskos līgumus sīkāk iedala normatīvajos līgumos, darījumu līgumos, daudzpusējos līgumos un divpusējos līgumos. Starptautiskais līgums tiek sastādīts visu pušu valsts valodās vai arī vienā vai vairākās valodās, par kurām vienojušās puses. Starptautiskie līgumi, kurus sastāda starptautiskās organizācijas, tiek rakstīti attiecīgās organizācijas oficiālajā valodā. Starptautiskais līgums var stāties spēkā uzreiz pēc parakstīšanas vai arī var būt paredzēta noteikta apstiprināšanas kārtība, piemēram, līguma ratifikācijas nepieciešamība. Starptautiskie līgumi ir viens no svarīgākajiem starptautisko tiesību avotiem.

## Atsauces

## Ārējās saites

* ANO starptautisko līgumu kolekcija
Bakassi

[thumb|[Nigērijas-Kamerūnas robežu reģions 1963. gada kartē, kur Bakassi redzama centrā.]]
**Bakassi** ir pussala Āfrikā, to apskalo Atlantijas okeāna Biafras līcis.

Šobrīd šī pussala pieder Kamerūnai, jo kaimiņos esošā Nigērija bija spiesta to nodot Kamerūnai pēc Starptautiskās tiesas sprieduma. Pēc tiesas sprieduma, 2007. gada 22. novembrī, Nigērijas Senāts noraidīja Bakassi pussalas nodošanu Kamerūnai, jo tas būtu pretrunā ar valsts konstitūciju. Tomēr 2008. gada 14. augustā Bakassi formāli tika nodota Kamerūnas valdījumā.

Pussalas kopējā platība ir ap 665 km². Bakassi dzīvo pēc dažādām aplēsēm no 150 000 līdz 300 000 iedzīvotājiem. Siltās okeāna straumes un labvēlīgie ģeogrāfiski apstākļi pussalas piekrasti ir padarījušu bagātu ar zivīm, kas ļauj vietējiem iedzīvotājiem nodarboties ar zvejniecību. Bakassi un ūdeņos ap to notiek naftas iegulu meklēšana, tiek uzskatīts, ka šeit varētu atrasties bagātīgas iegulas.

## Atsauces

## Ārējās saites
Rudzi

**Sējas rudzi** (*Secale cereale*) ir graudzāļu dzimtas suga, kuru kā labību visvairāk audzē mērenā klimata joslā, galvenokārt Centrāleiropas ziemeļdaļas valstīs, Ziemeļeiropā un Austrumeiropā, tostarp arī Latvijā. Rudzu audzēšana izplatīta reģionos, kur nevar iegūt labu kviešu ražu. No graudiem iegūst miltus, kurus izmanto rudzu maizes cepšanā. Graudiem ir augsts ogļhidrātu un šķiedrvielu saturs, kā arī tie nodrošina nelielu olbaltumvielu, kālija un B vitamīna daudzumu. Rudzi tiek izmantoti arī lopbarībā. Rudzu salmus var izmantot kā pakaišus, celtniecībā, dažādu priekšmetu gatavošanā.

Kā kultūraugs rudzi veidojušies no savvaļas formām, cilvēkiem ir pazīstami aptuveni 2000 gadu, vēlāk nekā kvieši un cita labība. Latvijas teritorijā rudzus audzē jau vismaz kopš 8. vai 9. gadsimta.

## Raksturojums
Rudzi ir viengadīgi vai daudzgadīgi lakstaugi. Stiebri — pelēcīgi zaļgani, slejas no 20 cm līdz 2 m augstumam. Ziedi veido saliktu vārpu. Vārpiņas blīvi izvietotas 2 rindās. Katrā vārpiņā ir 2 divdzimumu ziedi. Katru ziedu ietver 2 īlenveidīgas zieda plēksnes ar dzelonīšiem un smailu galu, kas veido vārpas akotu. Rudzi ir svešapputes augi, ko apputeksnē vējš. Rudziem ir izveidotas daudzas šķirnes.

## Rudzu raža
Pēc Pārtikas un lauksaimniecības organizācijas datiem 2017. gadā visvairāk rudzu tika novākts Eiropā (81,6% no pasaules ražas). Lielākās valstis pēc novāktās ražas apmēriem ir Vācija, Polija un Krievija. Šajās trijās valstīs 2017. gadā novāca 58% no pasaules kopējās rudzu ražas.

## Rudzu izmantošana
### Graudu izmantošana
[thumbnail|[Rupjmaizes šķēles]]
No rudzu graudiem iegūst rudzu miltus. Savukārt no rudzu miltiem cep rudzu maizi, Latvijā izplatīta ir rupjmaize. Izplatīts ir arī tāds cepums kā pumperniķelis. No rudzu graudiem gatavo arī rudzu viskiju. Rudzu graudi tiek izmantoti arī lopbarībā.

### Salmu izmantošana
Rudzu salmus var izmantot kā lopbarību, pakaišus, celtniecībā, dažādu priekšmetu gatavošanā.

## Atsauces

## Ārējās saites

*
1472. gads

**1472.** () bija garais gads, kas pēc jūlija kalendāra sākās trešdienā.

## Notikumi

* Līdz ar portugāļu tirgotāju ierašanos mūsdienu Kamerūnas teritorijā sākās plaša vergu izvešana no šī reģiona.
* Tiek izveidota *[[Monte dei Paschi di Siena]]* banka, kura šobrīd ir vecākā banka pasaulē, kas joprojām darbojas.

### Janvāris
* 20. februāris − Norvēģija atgriež Skotijai Orkneju un Šetlendas salas, jo nebija izmaksājusi norunāto pūra naudu.

## Dzimuši

* 28. marts − Fra Bartolommeo (*Fra Bartolomeo*), renesanses laika itāļu gleznotājs (miris 1517.)
* 4. oktobris − Lūkass Krānahs Vecākais (*Lucas Cranach der Ältere*), renesanses laika vācu gleznotājs un grafiķis (miris 1553.)

## Miruši

* 20. aprīlis − Leons Batista Alberti (*Leon Battista Alberti*), renesanses laika itāliešu enciklopēdists (dzimis 1404.)
* *precīzs datums nav zināms* − Afanasijs Ņikitins (*Афанасий Никитин*), krievu ceļotājs un rakstnieks
Dukurs

**Dukurs** (sieviešu dzimtē Dukure) ir latviešu cilmes uzvārds. Cilvēki ar šo uzvārdu:

* Dainis Dukurs (1957) — bijušais bobslejists, skeletona treneris, funkcionārs un Siguldas pašvaldības deputāts;
* Martins Dukurs (1984) — skeletonists;
* Miks Dukurs (1988) — mūziķis;
* Roberts Dukurs (1886—1942) — politiķis;
* Tomass Dukurs (1981) — skeletonists.
Nī

[thumb|right|200px|[Grieķu alfabēts|Grieķu alfabēta 13. burts - nī]]

**Nī** (**N,ν**;) ir grieķu alfabēta 13. burts. Grieķu alfabēta skaitļu pieraksta sistēmā, tam ir nozīme 50. Cēlies no feniķiešu burta 15px — *nun*. No burta "nī" cēlies latīņu alfabēta burts **[[N]]** un Kirilicas alfabēta **Н**.

Seno grieķu valodā — **nū** (νυ). 

Mazo *nī* (\nu) burtu bieži jauc ar mazo ipsilona (\upsilon) burtu; atšķirība burta apakšējā daļā: burtam nī apakša ir asa, bet ipsilonam — apaļa.

Ar mazo ν apzīmē:
* Vielas daudzumu ķīmijā
* Puasona koeficientu cietķermeņu mehānikā (tiek apzīmēts arī ar burtu μ (mī))
* Frekvenci fizikā
* Viskozitāti hidrodinamikā
* neitrīno elementārdaļiņu fizikā
Ilūkstes novada karogs

**Ilūkstes novada karogs** bija viens no Ilūkstes novada oficiāliem simboliem. Karogs pieņemts Ilūkstes novada domes sēdē 2006. gada 25. maijā.

## Atsauces

## Ārējās saites
* Ilūkstes novada karogs
Alfa

[thumb|right|200px|[Grieķu alfabēts|Grieķu alfabēta 1. burts - alfa]]

**Alfa** (**Α, α**;) ir grieķu alfabēta 1. burts. Grieķu alfabēta skaitļu pieraksta sistēmā tam ir nozīme "1". Tas ir veidots no feniķiešu burta 15px — *alef*. Burts "alfa" ir bijis pamatā latīņu alfabēta burtam **[[A]]** un kirilicas alfabēta burtam **[[А]]**.

## Pielietojums
Lielais burts "alfa" pārsvarā netiek izmantots ka simbols, jo tā pierakstam izmato lielo latīņu alfabēta burtu A.

Mazo burtu α kā simbolu izmanto, lai apzīmētu:
* Leņķiskajam paātrinājumam un siltumatdeves koeficientam fizikā.
* Alfa daļiņām un alfa sabrukšanai fizikā.
* Spožākajai zvaigznei zvaigznājā astronomijā (piemēram, Centaura Alfa).
* Lambdas izskaitļošanai — α-konversija.
Bēta

[thumb|200px|[Grieķu alfabēts|Grieķu alfabēta 2. burts — bēta]]

**Bēta** (**Β, β**;  (*bē̂ta*)) ir grieķu alfabēta otrais burts. Grieķu alfabēta skaitļu pieraksta sistēmā tam ir nozīme 2. Cēlies no feniķiešu burta 15px — *bets*. No burta "bēta" cēlies latīņu alfabēta burts **[[B]]** un kirilicas alfabēta **Б** un **В**.

## Pielietojums
Lielais burts bēta pārsvarā netiek izmantots kā simbols, jo to raksta tāpat kā lielo latīņu alfabēta burtu B, kaut arī ir izņēmumi:
* Divas Β-funkcijas matemātikā: Eilera bēta funkcija un Dirihlē bēta funkcija.

Mazais burts β tiek izmantots kā simbols:
* Lambdas izskaitļošanā — β-redukcija.
* Leņķis matemātikā (pēc α).
* Par bēta versijām sauc programmatūras izlaidumu, tā izstrādes stadijā.
* Bēta — koeficients ekonomikā.
* Astronomijā — otrā spožākā zvaigzne zvaigznājā.

## Atsauces
Gamma (burts)

[thumb|right|200px|[Grieķu alfabēts|Grieķu alfabēta 3. burts - gamma]]

**Gamma** (**Γ, γ**;) ir grieķu alfabēta trešais burts. Grieķu alfabēta skaitļu pieraksta sistēmā, tam ir nozīme 3. Cēlies no feniķiešu burta 15px — *gimels*. No burta "gamma" cēlies latīņu alfabēta burts **[[C]]** un **[[G]]**, un Kirilicas alfabēta **Г**.

## Pielietojums
* Eilera gamma funkcija matemātikā.
* Leņķis matemātikā (pēc α un β).
* Gamma stari fizikā.
* Astronomijā: trešā spožākā zvaigzne zvaigznājā.
Ilūkstes novada ģerbonis

**Ilūkstes novada ģerbonis** — apstiprināts . Sākotnēji izvēlēts Ilūkstes novada domes sēdē 2006. gada 25. maijā. Tā pamatu veido bijušā Ilūkstes apriņķa ģerbonis ar sudraba šaurapmali.

2007. gada 12. decembrī novada ģerboņa **heraldisko aprakstu** apstiprināja Latvijas Valsts prezidents Valdis Zatlers, Kultūras ministre Helēna Demakova un Valsts Heraldikas komisijas priekšsēdētājs Laimonis Šēnbergs.

## Atsauces

## Ārējās saites
* Ilūkstes novada ģerbonis
Omikrons

[thumb|right|200px|[Grieķu alfabēts|Grieķu alfabēta 15. burts - omikrons]]

**Omikrons** (**Ο, ο**; ) ir grieķu alfabēta 15. burts. Grieķu alfabēta skaitļu pieraksta sistēmā, tam ir nozīme 70. Cēlies no feniķiešu burta 15px — *ain*. No burta "omikrons" cēlies latīņu alfabēta burts **[[O]]** un kirilicas alfabēta **O** (vēlāk arī **Ю**).

Sengrieķu nosaukuma forma "Ό μικρόν" burtiski nozīmē "mazais „о“", atšķirībā no "lielā „о“" - omega (Ω).
Gamma (nozīmju atdalīšana)

Vārdam **Gamma** iespējamas vairākas nozīmes:

* Gamma (balva), mūzikas balva Latvijā
* Gamma, grieķu alfabēta 3. burts
* Gamma (mūzikā), konkrētas tonalitātes nošu sistēma
* Gammas sala (*Gamma Island*) Antarktikā
Delta (burts)

[thumb|right|200px|[Grieķu alfabēts|Grieķu alfabēta 4. burts - delta]]

**Delta** (**Δ, δ**;) ir grieķu alfabēta 4. burts. Grieķu alfabēta skaitļu pieraksta sistēmā, tam ir nozīme 4. Cēlies no feniķiešu burta 15px — *dalets*. No burta "delta" cēlies latīņu alfabēta burts **[[D]]** un kirilicas alfabēta **Д**.

## Pielietojums
Lielais burts Δ kā simbols tiek izmantots:
* izmaiņas vai starpība starp mainīgajiem (piemēram, temperatūrai: ΔT).
* jebkura no delta daļiņām elementārdaļiņu fizikā.
* ΔΣ modulācija elektronikā.

Mazais burts δ kā simbols tiek izmantots:
* Delta funkcijā matemātikā.
* Astronomijā ceturtajai spožākajai zvaigznei zvaigznājā.
Toti

**Toti** var būt:

* Enriko Toti (*Enrico Toti*; 1882—1916) — itāļu riteņbraucējs, patriots un Pirmā pasaules kara varonis;
* Frančesko Toti (*Francesco Totti*; 1976) — itāļu futbolists.
Frančesko Toti

**Frančesko Toti** (, ; dzimis ) ir bijušais itāļu futbolists, kas galvenokārt spēlēja uzbrūkošā pussarga un uzbrucēja pozīcijā. Viņš bija *[[AS Roma]]* kluba kapteinis un šajā klubā spēlēja visu savu profesionālā futbolista karjeru no 1992. līdz 2017. gadam. Itālijas plašsaziņas mediji Frančesko Toti karjeras laikā ir saukuši par *Er Bimbo de Oro* (Zelta puisēnu), *L'Ottavo Re di Roma* (Romas astoto karali), *Er Pupone* (Lielo bērnu), *Il Capitano* (Kapteini) un *Il Gladiatore* (Gladiatoru). Pēc futbolista karjeras beigām kļuva par futbola kluba *Roma* direktoru.

Futbola kluba *Roma* sastāvā vienu reizi kļuva par Itālijas A sērijas čempionu, divas reizes ieguvis Itālijas kausu un divas reizes ieguvis Itālijas superkausu. Pēc gūto vārtu skaita (iesitis 250 vārtus) Itālijas čempionātā Toti ir otrajā vietā aiz Silvio Piolas (274 vārti). Neviens cits futbolists futbola kluba *Roma* sastāvā nav iesitis tik daudz vārtu un nospēlējis tik daudz spēļu. Viņam pieder arī rekords kā visjaunākajam kāda kluba kapteinim A sērijā. Piecas reizes atzīts par Itālijas A sērijas sezonas labāko itāļu futbolistu, no kurām divas reizes atzīts par sezonas labāko futbolistu. Divreiz viņa gūtie vārti tika atzīti par sezonas labākajiem vārtiem, vienreiz bijis labākais vārtu guvējs un vienreiz sezonas labākais jaunais futbolists.

2006. gadā viņš Itālijas izlases sastāvā izcīnīja FIFA Pasaules kausu. Viņš spēlēja arī 2000. gada Eiropas čempionāta finālā, kur pagarinājumā piekāpās Francijas izlasei. Abos turnīros Toti tika iekļauts turnīra simboliskajā izlasē. Itālijas izlases sastāvā ir spēlējis arī 2002. gada FIFA Pasaules kausā un 2004. gada Eiropas čempionātā. 2007. gadā ieguva Eiropas zelta zābaku. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē. 2014. gada novembrī Toti guva vārtus UEFA Čempionu līgā, līdz ar to viņš kļuva par vecāko spēlētāju, kas guvis vārtus šajā turnīrā. Vārtu gūšanas dienā viņš bija 38 gadus un 59 dienas vecs.

## Sasniegumi
**Roma**

* Itālijas Serie A: 2000–01
* Coppa Italia: 2006–07, 2007–08
* Supercoppa Italiana: 2001, 2007

**Itālija**

* FIFA Pasaules kauss: 2006

**Individuālie sasniegumi**

* Itālijas Serie A gada labākais futbolists: 2000, 2003
* Eiropas Zelta zābaks: 2006–07

## Skatīt arī

* Viena kluba vīriešu futbolistu uzskaitījums

## Atsauces

## Ārējās saites

* A.S. Roma profils
Sarkanā ara

**Sarkanā ara** (*Ara macao*) ir viens no lielākajiem papagaiļiem, to garums var sasniegt 86 centimetrus. Dzīvo Centrālamerikas un Dienvidamerikas lietus mežos nelielā augstumā virs jūras līmeņa. Līdzīgi citām arām, arī sarkanā ara barību - augļus un riekstus - meklē galvenokārt galotnēs, tāpēc tuvu zemei šie papagaiļi redzami reti. Aras ir sabiedriski putni. Tās pārvietojas nelielās grupās un lidojot bieži sakliedzas skaļā, ķērcošā balsī. Izķeršanas un mežu platības samazināšanās dēļ aras kļuvušas par retumu.
Digamma

[thumb|right|200px|Arhaiskā [Grieķu alfabēts|grieķu alfabēta 6. burts - digamma]]

**Digamma** (**Ϝ, ϝ**; ) ir arhaiskā grieķu alfabēta 6. burts. Tāpat kā ipsilons (**Υ**, **υ**), cēlies no feniķiešu burta 15px — *vav*. Apzīmēja skaņu [w], kas VIII gs. p. m. ē. pazuda no grieķu valodas izrunas un rakstības; tādēļ burts nav iekļauts klasiskajā 24 burtu sengrieķu alfabētā. Agrākajā grieķu alfabēta skaitļu pieraksta sistēmā, tam ir nozīme 6, bet vēlāk to aizvietoja ar ligatūru stigma (**Ϛ**, **ϛ**). No burta "digamma" cēlies latīņu alfabēta burts **[[F]]**.

## Ārējās saites
* vau/digamma
Zilda Arnsa

**Zilda Arnsa Neimane** (; dzimusi , mirusi ) bija Nobela miera prēmijai nominēta Brazīlijas pediatre un humānās palīdzības darbiniece. 1982. gadā viņa nodibināja organizāciju *Pastoral da Criança*. Viņa gāja bojā  zemestrīces laikā Haiti, kur piedalījās konferencē par cīņu pret bērnu badu.

## Ārējās saites
Epsilons

[thumb|right|200px|[Grieķu alfabēts|Grieķu alfabēta 5. burts - epsilons]]

**Epsilons** (**Ε, ε**;) ir grieķu alfabēta 5. burts. Grieķu alfabēta skaitļu pieraksta sistēmā, tam ir nozīme 5. Cēlies no feniķiešu burta 15px — *hé*. No burta "epsilons" cēlies latīņu alfabēta burts **[[E]]** un kirilicas alfabēta **E**.

## Pielietojums
Lielais burts "epsilons" pārsvarā netiek izmantots kā simbols, tādēļ ka to raksta tāpat kā lielo latīņu alfabēta burtu E.

Mazo burtu ε kā simbolu izmanto, lai apzīmētu:
* Kopu teorijā — elementa piederības pie kopas attiecībai (tas ir novecojis apzīmējums, mūsdienās šim mērķim tiek izmantots simbols ∈).
* Fizikā — vides elektrovadītspēja; dažreiz - elektrodzinējspēks.
* Astronomijā — piektā spožākā zvaigzne zvaigznājā.
* Datorzinātnē — tukša sleja.
Niantic

**Niantic** var būt
* Niantiki — Ziemeļamerikas indiāņu cilts;
* Niantic, Inc. — programmatūras izstrādes uzņēmums.
Ekumenisms

[thumb|Ekumenisks rituāls [Tezē kopiena|Tezē kopienā]]
**Ekumenisms** ( (*oikoumene*) — 'apdzīvotā pasaule') ir kustība kristietībā, kas vērsta uz vēsturiskās sašķeltības pārvarēšanu un visu konfesiju apvienošanos. Dažreiz šo vārdu attiecina arī uz citām reliģijām.

Plašākā nozīmē ar ekumenismu dažreiz apzīmē Ābrama reliģiju — kristietības, jūdaisma un islāma vienotību.

## Ekumenisms kristietībā
Pirmais, kurš lietoja vārdu "ekumenisms" mūsdienu nozīmē, bija vācu luterāņu muižnieks grāfs Nikolass Ludvigs fon Cincendorfs 18. gadsimta vidū. 19. gadsimta vidū radās vairākas kristiešu organizācijas ar mērķi veicināt dažādu konfesiju sadarbību. 1895. gadā tika nodibināta Pasaules kristīgo studentu federācija.

### Katolicisms—pareizticība
Sākot no 20. gadsimta vidus, Romas Katoļu baznīca ir spērusi vairākus soļus, lai pārvarētu šķelšanos starp katoļu un pareizticīgo baznīcām. 1965. gadā Romas pāvests Pāvils VI un Konstantinopoles patriarhs Atenagors I formāli atcēla 1054. gadā notikušo abpusējo ekskomunikāciju. 1999. gadā pāvests Jānis Pāvils II pēc Rumānijas Pareizticīgās Baznīcas patriarha ielūguma apmeklēja šo valsti, kļūstot par pirmo pāvestu, kurš pēc šķelšanās apmeklējis pareizticīgu valsti.

### Katolicisms—protestantisms
1999. gadā Augsburgā Romas katoļu baznīca un Pasaules Luterāņu federācija pieņēma kopēju paziņojumu par Attaisnošanas mācību, kas atrisināja gadsimtiem ilgas domstarpības šajā jautājumā katoļu un luterāņu starpā. 2006. gadā šim paziņojumam pievienojās Pasaules metodistu padome.

### Protestantisms
Plašāka ekumeniskā kustība protestantismā iesākās 1910. gadā, kad Edinburgā tika sasaukta pirmā Pasaules misionāru konference. 1948. gadā Amsterdamā tika nodibināta Pasaules baznīcu padome, kas apvieno 340 nacionālās baznīcas (galvenokārt protestantu un pareizticīgo).

### Ekumenisms Latvijā
Viens no pirmajiem ekumeniskās kustības aizsācējiem Latvijā bija luterāņu teologs Edgars Rumba 20. gadsimta 30. gados. Šobrīd Latvijā vērojama laba sadarbība starp tradicionālajām konfesijām. Nozīmīgos valsts svētkos vienmēr notiek ekumeniskie dievkalpojumi. 2013. gada 18. janvārī konsekrēta pirmā ekumeniskā baznīca Latvijā — Igates Svētā Jāņa Kristītāja un Svētās Marijas Magdalēnas baznīca.

## Ekumeniskās organizācijas
* Eiropas baznīcu konference
* Pasaules baznīcu padome
* Pasaules kristīgo studentu federācija
* Tezē kopiena
Bērda

**Bērda** var būt:

* Bērda — polārstacija Antarktīdā.

## Cilvēki ar šādu uzvārdu
* Edīte Bērda (*Edith Baird*; 1859—1924) — britu šaha problēmiste;
* Sjū Bērda (*Suzanne Bird*; 1980) — amerikāņu basketboliste.

## Skatīt arī
* Bērds
* Mērijas Bērdas Zeme
Braiens Klofs

**Braiens Hauards Klofs** (;  — ) bija Anglijas futbolists un futbola treneris, plašāk pazīstams ar saviem panākumiem kā trenerim ar *[[Derby County F.C.|Derby County]]* un *[[Nottingham Forest F.C.|Nottingham Forest]]*, un savām 44 dienām *[[Leeds United A.F.C.|Leeds United]]* klubā. Viņa sasniegums, divus gadus pēc kārtas ar *Nottingham Forest* iegūstot Eiropas kausu, tiek uzskatīts par vienu no ievērojamākajiem futbola vēsturē.

## Atsauces

## Ārējās saites

* Anglijas futbola slavas zāle
Ahmadu Ahidžo

**Ahmadu Ahidžo** (dzimis 1924. gada 24. augustā, miris 1989. gada 30. novembrī) bija kamerūniešu politiķis, 1. Kamerūnas prezidents. Bijis prezidenta amatā no 1960. gada 5. maija līdz 1982. gada 6. novembrim. 1982. gada 6. novembrī atkāpās no amata. Premjerministrs Pols Bija pārņēma prezidenta amatu.

1960. gada 1. janvārī, kad Franču Kamerūna ieguva neatkarību no Francijas, Ahmadu Ahidžo kļuva par tās pirmo prezidentu. 1961. gada 1. oktobrī jaundibinātajai valstij pievienojās arī Britu Kamerūna un tika izveidota Kamerūnas Federatīvā Republika.

Viņa politiskā partija "Kamerūnas nacionālā savienība" kļuva par vienīgo atļauto partiju valstī 1966. gada 1. septembrī, bet 1972. gadā federālais valsts pārvaldes modelis tika aizstāts ar unitāru Kamerūnas Apvienoto Republiku, ko pārvaldīja no galvaspilsētas Jaundes. A. Ahidžo piekopa plānotā liberālisma ekonomikas politiku, par prioritātēm pasludinot lauksaimniecību un naftas ieguvi. Valdība izmantoja ienākumus no naftas ieguves, lai izveidotu nacionālo naudas rezervi, maksātu lauksaimniekiem un finansētu galvenos attīstības projektus. Tomēr daudzas iniciatīvas izgāzās A. Ahidžo administrācijas zemās kvalifikācijas dēļ.

Ahidžo atkāpās no prezidenta amata 1982. gada 6. novembrī, varu nododot savam premjerministram Polam Bijam. Tomēr A. Ahidžo palika partijas vadībā un mēģināja turpināt valsts politikas ietekmēšanu no aizkulisēm, līdz P. Bija un viņa sabiedrotie piespieda A. Ahidžo pilnībā atteikties no varas. Savos pēdējos dzīves gados Ahidžo dzīvoja Francijā un Senegālā. Viņš nomira no sirdstriekas Dakarā 1989. gada 30. novembrī, kur arī tika aprakts.
## Ārējās saites

*
Miezis

**Miezis** var būt:
* Miežu sugas augs;
* Miežu ģints.

## Uzvārds
Latviešu cilmes uzvārds (sieviešu dzimtē **Mieze**). Cilvēki ar šo uzvārdu:

* Alberts Miezis (1908—1941) — skolotājs, žurnālists un sabiedriskais darbinieks;
* Augusts Miezis (1894—1938) — revolucionārs, padomju militāri politiskais darbinieks;
* Ernests Miezis (1884—1945) — politiķis;
* Gvido Miezis (1980) — riteņbraucējs;
* Jānis Miezis (1884—1950) — ierēdnis;
* Nauris Miezis (1991) — basketbolists;
* Normunds Miezis (1971) — šahists.

## Skatīt arī
* Mieži
* Miezītis
Arturs Apinis

**Arturs Apinis** (dzimis , miris ) bija latviešu grafiķis. LPSR valsts ģerboņa autors.

## Biogrāfija
1932. gadā beidza Latvijas Mākslas akadēmiju, kur mācījās pie Riharda Zariņa. No 1928. līdz 1943. gadam strādāja Valsts papīru spiestuvē. No 1944. gada — pasniedzējs Mākslas akadēmijā. No 1947. gada — katedras vadītājs, no 1963. gada — profesors. Izstādēs piedalījās no 1928. gada. Stājgrafikas, lietišķās grafikas un grāmatu grafikas meistars. Strādājis galvenokārt oforta, kā arī litogrāfijas un zīmējuma tehnikā. Zīmējis diplomus, goda rakstus un pastmarkas. LPSR valsts ģerboņa un A/S Aldaris simbola autors.

1964. gadā ieguvis LPSR Nopelniem bagātā mākslas darbinieka goda nosaukumu. 1974. gadā kļuvis par Latvijas PSR Tautas mākslinieku.

Precējies ar Rutu Apini (Cielēnu), divi bērni. 

## Darbi
Nozīmīgākie darbi grāmatu grafikā:
* Jāņa Raiņa "Kopoti raksti" (1947—51)
* Jāņa Sudrabkalna "Izlase" (1954)
* Jāņa Grota "Kopoti raksti" (1968—74)
Šepetovo

**Šepetovo** () ir pilsēta Polijas ziemeļaustrumos, Podlases vojevodistē, uz dienvidiem no Visokes Mazoveckes.
Laščova

**Laščova** () ir pilsēta Polijas austrumos, Ļubļinas vojevodistē, uz austrumiem no Tomašovas Lubelskas.

## Atsauces

## Ārējās saites
Magdeburgas tiesības

[thumb|250px|Magdeburgas tiesību privilēģija [Polockai.]]
**Magdeburgas tiesības** () ir viena no pazīstamākajām pilsētu tiesību sistēmām. Izveidojusies 13. gadsimtā Magdeburgā kā feodālās pilsētu tiesības, saskaņā ar kurām tika regulēta pilsētnieku pašpārvalde, saimnieciskā darbība (amatniecība, tirdzniecība un cunftes), īpašumtiesības un šķiriskās attiecības.

Magdeburgas tiesību pamatā ir tā sauktais Saksijas spogulis (*Sachsenspiegel*; vācu feodālo tiesību krājums) un Magdeburgas pilsētas statūti.

Magdeburgas tiesības ieguvušo pilsētu pilsoņi tika atbrīvoti no feodālajām klaušām un vietvalžu varas un tiesas. Uz šo tiesību pamata pilsētās tika veidots vēlēts pašpārvaldes orgāns maģistrāts.

Latvijā Magdeburgas tiesības bijušas piešķirtas Daugavpilij (1582) un Jēkabpilij (1670). Krievijas Impērijas teritorijā sakarā ar vietējās pārvaldes reformu Magdeburgas tiesības tika atceltas 1831. gadā.

## Atsauces
Malta (Viļānu pagasts)

**Malta** ir ciems Latvijas austrumu daļā, Latgalē, Rēzeknes novada Viļānu pagasta centrālajā daļā. Atrodas pie šosejas A12 (E22) un 2,5 kilometru attālumā no pagasta centra Viļāniem un 212,9 kilometru attālumā no Rīgas. Ciems novietojies Maltas upes kreisajā krastā.

1897. gadā katoļu muižā bija 74 cilvēki.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Sprukts

**Sprukts** var būt:
* Gatis Sprukts — Latvijas hokejists (dzimis 1996. gadā);
* Jānis Sprukts — Latvijas hokejists (dzimis 1982. gadā).
Ilze Ose-Hlebovicka

**Ilze Ose-Hlebovicka** (dzimusi  Rīgā) ir bijusī latviešu basketboliste, spēlēja saspēles vadītājas pozīcijā. Latvijas sieviešu basketbola valstsvienības bijusī spēlētāja. Pēc spēlētājas karjeras beigām — trenere.

## Spēlētājas karjera
Valstsvienībā spēlēja laikposmā no 1994. līdz 2007. gadam, kopā piedaloties 103 spēlēs. Kopā ar Latvijas sieviešu izlasi ir izcīnījusi 9. vietu 1999. gada Eiropas čempionātā Polijā un 4. vietu 2007. gada Eiropas čempionātā Itālijā.

2003. gada Polijas sieviešu basketbola līgas čempione Gdiņas "Lotos VBW Clima" sastāvā, bijusi arī Latvijas čempione. Karjeras laikā spēlējusi Latvijas, Polijas, Spānijas, Itālijas, Vācijas un Somijas klubu sastāvos.

## Treneres karjera
Pēc spēlētājas karjeras beigām kļuvusi par treneri. Trenējusi Latvijas sieviešu basketbola valstsvienību. Kopā ar SK Cēsis kļuvusi par Latvijas Sieviešu basketbola līgas čempioni.

2016. gada februārī Ilze Ose-Hlebovicka kļuva par pirmo sievieti Latvijas Basketbola līgas (vīriešu) kluba treneri, uzsākot trenēt BK Latvijas Universitāte komandu. Paralēli turpināja vadīt arī BK Latvijas Universitāte Latvijas Sieviešu basketbola līgas komandu.

Strādā ar jaunatnes komandām, tāpat ir bijusi Latvijas jaunatnes izlažu trenere.

## Privātā dzīve
I. Oses māte Ingrīda Ose ir bijusī basketboliste, spēlējusi Rīgas TTT. Tāpat basketbolists ir arī viņas tēvs, spēlējis Rīgas ASK.

I. Ose-Hlebovicka ir precējusies ar bijušo Polijas basketbolistu Mihalu Hlebovicki, kas ir spēlējis arī Polijas izlasē un dažādos Latvijas klubos. Viņu dēli Oskars un Luka arī ir basketbolisti.

## Sasniegumi
* 2007: 4. vieta 2007. gada Eiropas čempionātā kopā ar Latvijas sieviešu izlasi Itālijā.
* 2003: Polijas sieviešu basketbola līgas čempione Gdiņas "Lotos VBW Clima" sastāvā.
* 1999: 9. vieta 1999. gada Eiropas čempionātā kopā ar Latvijas sieviešu izlasi Polijā.

## Atsauces

## Ārējās saites

* EuroBasket2007 profils
Rozula

**Rozula** (; agrāk arī **Rozbeķi**, **Rozbeķu muiža**, **Vienotnes**) ir apdzīvota vieta Cēsu novada Stalbes pagastā. Izvietojusies ziemeļos no autoceļa P14 Divupes krastos 6 km no novada centra Stalbes un 78 km no Rīgas. Apdzīvotā vieta veidojusies ap bijušo Rozbeķu muižas (*Rosenbeck*) centru. Līdz 1949. gadam Rozulas pagasta centrs. Rozulā atrodas tautas nams, Rozbeķu pilsdrupas.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
Baltkrievijas guberņa

**Baltkrievijas guberņa** (, ) bija Krievijas Impērijas guberņa Pāvila I Romanova valdīšanas laikā (1796—1802), kurā ietilpa trīs bijušās Inflantijas vaivadijas apriņķi ar latviešiem kā lielāko etnisko grupu.

Tās teritorija aptvēra mūsdienu Latvijas Latgali un lielāko daļu Baltkrievijas austrumu daļas (Vitebskas apgabala, Mogiļevas apgabala un Gomeļas apgabala daļas), kā arī nedaudz Krievijas Pleskavas apgabala (Sebežas un Ņeveļas rajoni) un Smoļenskas apgabala (Veļižas rajons) teritorijas. Guberņas centrs bija Vitebska (mūsdienu Baltkrievijā).

## Priekšvēsture
Guberņas teritorija tika inkorporēta Krievijas Impērijas sastāvā pēc Polijas—Lietuvas kopvalsts pirmās dalīšanas 1772. gadā. Vispirms Inflantijas vaivadijas un Polockas vaivadijas teritorijas tika pievienotas Pleskavas guberņai, tad 1776. gadā tika izveidota Polockas guberņa, kas pēc 1778. gada tika dēvēta par Polockas vietniecību.

## Izveide
Krievijas imperators Pāvils I Romanovs tūlīt pēc nākšanas pie varas veica impērijas teritoriālo reformu, kā rezultātā pie Polockas vietniecības tika pievienota Mogiļevas vietniecība, izveidojot Baltkrievijas guberņu ar galvaspilsētu Vitebskā.

Nākamais imperators Aleksandrs I Romanovs 1802. gadā lika guberņu sadalīt Vitebskas un Mogiļevas guberņās, kas ietilpa Baltkrievijas ģenerālgubernatūrā.

## Robežas
Kurzemes guberņa un Vidzemes guberņa ziemeļrietumos, Minskas guberņa rietumos, Pleskavas guberņa ziemeļos, Smoļenskas guberņa austrumos, Mazkrievijas guberņa dienvidos.

## Administratīvais iedalījums

Baltkrievijas guberņas sastāvā bija 16 apriņķi:
* Beļickas apriņķis (*Белицкий уезд*),
* Čausas apriņķis (*Чаусский уезд*),
* Čerikovas apriņķis (*Чериковский уезд*),
* Gorodokas apriņķis (*Городокский уезд*),
* Daugavpils apriņķis (*Динабургский уезд*),
* Ludzas apriņķis (*Люцинский уезд*),
* Mogiļevas apriņķis (*Могилёвский уезд*),
* Mstislavas apriņķis (*Мстиславский уезд*),
* Neveļas apriņķis (*Невельский уезд*),
* Oršas apriņķis (*Оршанский уезд*),
* Polockas apriņķis (*Полоцкий уезд*),
* Rogačevas apriņķis (*Рогачевский уезд*),
* Sebežas apriņķis (*Себежский уезд*),
* Sennas apriņķis (*Сенненский уезд*),
* Veļižas apriņķis (*Велижский уезд*),
* Vitebskas apriņķis (*Витебский уезд*).

## Ārējās saites

* Витебская губерния